Jorma Koivulehto
Jorma Koivulehto, 1934-2014, finsk sprogforsker, professor i germansk filologi ved Helsinki Universitet 1983-97. Koivulehto påviste i bl.a. Uralische Evidenz für die Laryngaltheorie (1991), at de forsvundne indoeuropæiske laryngaler forekommer bevaret i gamle låneord i finsk-ugriske sprog, fx som k- i finsk kaski 'svedje' over for dansk aske. I diskussionen om et fjernt slægtskab mellem indoeuropæisk og uralsk var han skeptisk.